**DĖL ROKIŠKIO RAJONO SAVIVALDYBĖS ŠEIMOS TARYBOS NUOSTATŲ IR SUDĖTIES PATVIRTINIMO**

2017 m. kovo 31 d. Nr. TS-

Rokiškis

 Vadovaudamasi Lietuvos Respublikos vietos savivaldos įstatymo 16 straipsnio 2 dalies 6 punktu ir Lietuvos Respublikos socialinės apsaugos ir darbo ministro 2012 m. lapkričio 2 d. įsakymo Nr. A1-480 „Dėl Šeimos tarybos pavyzdinių nuostatų patvirtinimo“ 2 punktu, Rokiškio rajono savivaldybės taryba n u s p r e n d ž i a:

 1. Patvirtinti Rokiškio rajono savivaldybės šeimos tarybos nuostatus (pridedama).

 2. Patvirtinti Rokiškio rajono savivaldybės šeimos tarybos sudėtį:

 Birutė Bagdonienė – Rokiškio rajono jaunimo nevyriausybinių organizacijų sąjungos „Apvalus stalas“ pirmininkė;

 Inga Belovienė – Bajorų kaimo bendruomenės narė;

 Greta Giriūnaitė – Rokiškio rajono savivaldybės administracijos Vaiko teisių apsaugos skyriaus vyriausioji specialistė (socialinė darbuotoja);

 Jolita Kalačiovienė – Rokiškio mamų klubo asociacijos narė;

 Jolanta Karalienė – VšĮ „Gelbėkit vaikus“, Rokiškio vaikų dienos centro darbuotoja;

 Jolanta Kornevienė – Rokiškio rajono savivaldybės administracijos Vaiko teisių apsaugos vyriausioji specialistė;

 Gitana Kubilienė – VŠĮ Rokiškio Jaunimo centro vyriausioji specialistė;

 Vilija Jočienė – Juodupės miestelio bendruomenės narė;

 Evelina Tupalskytė – Rokiškio rajono savivaldybės administracijos savivaldybės gydytoja;

 Asta Vizbarienė – Rokiškio socialinės paramos centro socialinė darbuotoja;

 Irena Zabulienė – Rokiškio rajono savivaldybės Pedagoginės Psichologinės Tarnybos direktorė;

 – savivaldybės tarybos narys.

 Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras Antanas Vagonis

Jolanta Kornevienė

Rokiškio rajono savivaldybės tarybai

**SPRENDIMO PROJEKTO „DĖL ROKIŠKIO RAJONO SAVIVALDYBĖS ŠEIMOS TARYBOS NUOSTATŲ IR SUDĖTIES PATVIRTINIMO“ AIŠKINAMASIS RAŠTAS**

2017-03-

Rokiškis

 **Parengto sprendimo projekto tikslai.** Sprendimo projektas parengtas, remiantisLietuvosRespublikos socialinės apsaugos ir darbo ministro 2012 m. lapkričio 2 d. įsakymu Nr. A1-480, patvirtintais Šeimos tarybos pavyzdiniais nuostatais. Pavyzdiniai šeimos tarybų nuostatai buvo patvirtinti vadovaujantis Lietuvos Respublikos Vyriausybės 2012 m. veiklos prioritetų įgyvendinimo pažangos lentelės, patvirtintos Lietuvos Respublikos Vyriausybės 2011 m. spalio 12 d. nutarimu Nr. 1203, prioritetine kryptimi „Sukurti šeimos politikos įgyvendinimo veiksmų koordinavimo visais valstybės valdymo lygiais schemą, įtraukti vietos valdžios institucijas į šeimos politikos formavimą ir įgyvendinimą, sukurti šeimos tarybą, kurioje visuomenės ir vietos valdžios atstovai kartu spręstų šeimos politikos klausimus“. Sprendimo tikslas – patvirtinti šeimos tarybos nuostatus, kuriuose numatyta šeimos tarybos tikslas, funkcijos, teisės, tarybos sudarymas, darbo organizavimas bei tarybos sudėtį.

**Šiuo metu esantis teisinis reglamentavimas**. Lietuvos Respublikos vietos savivaldos įstatymas, LietuvosRespublikos socialinės apsaugos ir darbo ministro 2012 m. lapkričio 2 d. įsakymas Nr. A1-480, „Dėl Šeimos tarybos pavyzdinių nuostatų patvirtinimo“.

 **Sprendimo projekto esmė.** Vadovaujantis, teisės aktais, savivaldybės tarybos sprendimu, sudaroma Šeimos taryba (toliau – Taryba), kuri yra prie savivaldybės tarybos, visuomeniniais pagrindais veikiantis kolegialus organas.

Taryba sudaroma pariteto principu: iš savivaldybės institucijų ir jos įstaigų atstovų, tarybos paskirto tarybos nario bei nevyriausybinių organizacijų, kurios dirba su šeimomis ar joms atstovauja, atstovų.

Tarybos tikslas – padėti įgyvendinti savivaldybės funkcijas, kuriant šeimai palankią aplinką savivaldybėje ir stiprinti bendradarbiavimą tarp savivaldybės institucijų ar įstaigų ir nevyriausybinių organizacijų, dirbančių su šeimomis ar joms atstovaujančių.

Tarybos uždaviniai :

* padėti plėtoti paslaugas šeimai ir didinti jų prieinamumą;
* padėti kurti, šeimos politikos įgyvendinimo veiksmų koordinavimo schemą;
* įtraukti vietos valdžios institucijas bei nevyriausybines organizacijas į šeimos politikos formavimą ir įgyvendinimą.

 **Galimos pasekmės, priėmus siūlomą tarybos sprendimo projektą:**

 **teigiamos –** bendradarbiavimo tarp savivaldybės institucijų ar įstaigų ir nevyriausybinių organizacijų, dirbančių su šeimomis, stiprinimas, kuriant šeimoms palankią aplinką;

 **neigiamos –** nenumatomos.

 **Kokia sprendimo nauda Rokiškio rajono gyventojams.** Sustiprintas tarpinstitucinis bendradarbiavimas bei prisidėta prie Rokiškio, kaip patrauklaus šeimai miesto, įvaizdžio stiprinimo.

 **Finansavimo šaltiniai ir lėšų poreikis**. Sprendimo įgyvendinimui lėšų nereikės.

 **Suderinimas su Lietuvos Respublikos galiojančiais teisės norminiais aktais.** Projektas neprieštarauja galiojantiems teisės aktams.

 **Antikorupcinis vertinimas.** Teisės akte nenumatoma reguliuoti visuomeninių santykių, susijusių su Lietuvos Respublikos korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertinamas antikorupciniu požiūriu.

Vaiko teisių apsaugos skyriaus vyriausioji specialistė Jolanta Kornevienė